Blue text on a black background

Description automatically generated with medium confidence*2025 m. birželio 10 d.*

*Pranešimas žiniasklaidai*

**Nuo liepos – HBO Max jau ir Lietuvoje**

* HBO Max siūlys populiarius hitus, įskaitant **„Minecraft“ filmą** (angl. *A Minecraft Movie*), **„Hario Poterio“** filmus (angl. *Harry Potter*), **„Paskutiniuosius iš mūsų“** (angl. *The Last of Us*), **„Baltąjį lotosą“** (angl. *The White Lotus*), **„Pitsbergo priimamąjį“** (angl. *The Pitt*), **„Taikdarį“** (angl. *Peacemaker*) ir būsimus serialus, tokius kaip **„Task“** ir **„IT: Welcome to Derry“** (angl. *IT: Welcome to Derry*).
* HBO Max toliau plečiasi visame pasaulyje – platforma netrukus bus pasiekiama jau 100 rinkų.

**Londonas, 2025 m. birželio 10 d.** „Warner Bros. Discovery“ paskelbė, kad HBO Max, pirmaujanti pasaulinė srautinio transliavimo platforma, nuo liepos bus pasiekiama Lietuvoje tiesiogiai vartotojams. Platforma taip pat taps prieinama Albanijoje, Armėnijoje, Kipre, Estijoje, Sakartvele, Islandijoje, Kazachstane, Kirgizijoje, Latvijoje, Maltoje ir Tadžikistane.

Lietuvoje be tiesioginės prenumeratos planų, HBO Max taip pat bus siūloma per pasirinktus platinimo partnerius – telekomunikacijų ir televizijos operatorius. Daugiau informacijos apie prieinamumą per partnerius bus paskelbta vėliau.

Šios papildomos šalys prisijungs prie savo Europos kaimynių ir gaus neprilygstamą pramogų pasiūlą iš HBO, Warner Bros. Pictures, DC Studios, Max Originals ir dar daugiau. Tarp jų – tokie filmai kaip **„Minecraft filmas“** (angl. *A Minecraft Movie*) ir **„Haris Poteris“** (angl. *Harry Potter*), serialai, įskaitant **„Paskutinieji iš mūsų“** (angl. *The Last of Us*), **„Baltasis lotosas“** (angl. *The White Lotus*), **„Taikdarys“** (angl. *Peacemaker*), **„Dorieji Džemstounai“** (angl. *The Righteous Gemstones*) ir **„Pitsbergo priimamasis“** (angl. *The Pitt*), o netrukus pasirodys ir nauji serialai – ***Task*** bei ***IT: Welcome to Derry***. Taip pat tokie ikoniniai serialai kaip **„Draugai“** (angl. *Friends*), **„Didžiojo sprogimo teorija“** (angl. *The Big Bang Theory*) ir **„Tikras detektyvas“** (angl. *True Detective*), o be to – pasauliniai hitai, tokie kaip **„90 dienų sužadėtinis“** (angl. *90 Day Fiancé*) iš TLC ir **„Aukso karštligė“** (angl. *Gold Rush*) iš „Discovery“.

**JB Perette, „Warner Bros. Discovery“ pasaulinės transliacijos ir žaidimų padalinio prezidentas ir generalinis direktorius,** sako:

„Mūsų tęsiama pasaulinė HBO Max plėtra padeda palaikyti stiprų paslaugos augimo tempą, kurį ir toliau stebime. Šias 12 šalių dar šiemet papildys keli kiti regionai, o kitų metų pradžioje paslauga bus pradėta teikti Vokietijoje, Italijoje ir Jungtinėje Karalystėje. Kiekviena nauja rinka dar labiau stiprina HBO Max kaip pasaulinio pramogų centro pozicijas.“

**Jamie Cooke, „Warner Bros. Discovery“ Centrinės ir Rytų Europos, Artimųjų Rytų ir Turkijos padalinio vykdomasis viceprezidentas ir generalinis direktorius,** sako:

„Šiuo nepaprasto pagreičio ir įsitraukimo laikotarpiu Europoje džiaugiamės galėdami pristatyti HBO Max dar daugiau šalių. Ši plėtra yra svarbus etapas globalizuojant HBO Max ir atspindi mūsų įsipareigojimą pristatyti pasaulinio lygio pasakojimus auditorijoms visur. Prenumeratoriai galės mėgautis aukščiausios kokybės srautinio transliavimo paslauga, kuri sujungia turinį iš HBO, „Warner Bros. Pictures“, „Discovery“, „Eurosport“ ir dar daugiau.“

**HBO Max siūlo du prenumeratos planus\***:

• **Standartinis planas** – už 9,99 Eur per mėnesį leidžia prenumeratoriams transliuoti turinį dviejuose įrenginiuose vienu metu su „Full HD“ raiška ir iki 30 atsisiuntimų peržiūrai be interneto (taikomi apribojimai). Metinis *standartinis* planas kainuos 99,90 Eur.   
• **Premium planas** – už 11,99 Eur per mėnesį leidžia transliuoti turinį keturiuose įrenginiuose vienu metu su „4K UHD“ ir „Dolby Atmos“ (jeigu prieinama) bei mėgautis iki 100 atsisiuntimų peržiūra be interneto (taikomi apribojimai). Metinis *Premium* planas kainuos 119,00 Eur.

Sporto turinio papildinys\*\* Lietuvoje bus siūlomas už 3,00 Eur per mėnesį, kai yra pasirenkamas papildomai prie bet kurio bazinio plano. Jame bus rodomi teniso „Didžiojo kirčio“ turnyrai – *„Australian Open“*, *„Roland-Garros“* ir *„US Open“,* taip pat dviračių sporto pagrindiniai turai – *„Giro d’Italia“*, *„La Vuelta a España“*, *„Tour de France“* ir *„Tour de France Femmes“* bei svarbiausi žiemos sporto renginiai\*\*\*.

HBO Max bus pasiekiama pagrindiniuose įrenginiuose – tam tikruose išmaniuosiuose telefonuose, planšetiniuose kompiuteriuose ir televizoriuose. Už pasirinktą planą prenumeratoriai galės atsiskaityti pagrindinėmis mokėjimo priemonėmis – „Visa“, „Mastercard“, „Amex“ ir „PayPal“, taip pat per tokias platformas kaip „Apple App Store“, „Google Play Store“ ar „Samsung Checkout“.

Ši pasaulinė HBO Max plėtra seka ankstesnius 2025 m. startus Australijoje ir Turkijoje. Papildomi startai planuojami 2025 m. ir 2026 m., nes HBO Max toliau sparčiai plečiasi. „WBD“ pirmąjį 2025 m. ketvirtį užbaigė turėdama 122,3 mln. srautinio transliavimo prenumeratorių – tai 5,3 mln. daugiau nei ankstesnį ketvirtį.

Visus atnaujinimus, naujienas ir pranešimus sekite „HBO Max Europe“ socialinių tinklų platformose (IG, FB, YT, X): @hbomaxeurope.

**Pastabos redaktoriams**

\*Kai kurios transliacijos, įskaitant tiesioginius renginius ir sportą, gali būti su reklama. Visi planai gali apimti rėmimą, produktų išdėstymą ir kryžminę reklamą.   
\*\*Reikalingas bazinis planas. Sporto turinyje yra reklamos ir gali būti rėmimo, produktų išdėstymo bei kryžminės reklamos turinio.   
\*\*2025/2026 m. sporto renginiai.

**Apie „Warner Bros. Discovery“:**

„Warner Bros. Discovery“ yra lyderiaujanti pasaulinė žiniasklaidos ir pramogų bendrovė, užsiimanti išsamiausios ir labiausiai diferencijuotos pasaulyje prekių ženklų turinio kolekcijos kūrimu bei platinimu per televiziją, filmus, interneto platformas ir žaidimus. Bendrovės prekių ženklai, kasdien įkvepiantys, informuojantys ir linksminantys auditoriją, yra pasiekiami daugiau nei 220 šalių ir 50 kalbų. Tarp jų – „Discovery Channel“, „Max“, „discovery+“, CNN, DC, „TNT Sports“, „Eurosport“, HBO, HGTV, „Food Network“, „OWN“, „Investigation Discovery“, TLC, „Magnolia Network“, TNT, TBS, „truTV“, „Travel Channel“, „MotorTrend“, „Animal Planet“, „Science Channel“, „Warner Bros. Motion Picture Group“, „Warner Bros. Television Group“, „Warner Bros. Pictures Animation“, „Warner Bros. Games“, „New Line Cinema“, „Cartoon Network“, „Adult Swim“, „Turner Classic Movies“ ir kiti. Norėdami gauti daugiau informacijos, apsilankykite [www.wbd.com](http://www.wbd.com/).

**Apie HBO Max:**

HBO Max – tai pirmaujanti pasaulinė srautinio transliavimo platforma, priklausanti „Warner Bros. Discovery“, kuri siūlo išskirtines ir įtraukiančias istorijas – nuo aukščiausios kokybės scenarijinių programų, filmų, dokumentikos, tikrų nusikaltimų, animacijos suaugusiems iki tiesioginių sporto transliacijų ir naujienų (jei prieinama). HBO Max yra prestižinių pramogų prekės ženklų, tokių kaip HBO, „Warner Bros.“, „Max Originals“, DC, „Harry Potter“, taip pat ikoninių serialų, tokių kaip „Draugai“ (angl. *Friends*) ir „Didžiojo sprogimo teorija“ (angl. *The Big Bang Theory*), vieta – viskas vienoje platformoje.